“แร่เงิน” ราคาพุ่งสูงสุดในรอบ 7 ปี ปัจจัยค่าเงินดอลลาร์อ่อน-ดอกเบี้ยต่ำ - FINNOMENA
ราคาแร่เงินในสัปดาห์นี้พุ่งสูงขึ้นแตะระดับสูงสุดในรอบ 7 ปี เป็นผลจากดอลลาร์ที่อ่อนค่าลงและอัตราดอกเบี้ยที่อยู่ในระดับต่ำ โดยนักลงทุนมองว่าสินทรัพย์ประเภทโลหะเป็นสินทรัพย์ปลอดภัย
30 ก.ค. 2563

ราคาแร่เงินพุ่งสูงขึ้นแตะระดับสูงสุดในรอบ 7 ปี เป็นผลจากดอลลาร์ที่อ่อนค่าลงและอัตราดอกเบี้ยที่อยู่ในระดับต่ำ โดยนักลงทุนมองว่าสินทรัพย์ประเภทโลหะเป็นหนึ่งในสินทรัพย์ปลอดภัย
โดยราคาแร่เงินปรับตัวขึ้นมากกว่า 18% ในช่วงสัปดาห์นี้ สูงถึง 23.24 ดอลลาร์สหรัฐ/ออนซ์ เพิ่มขึ้นถึง 28% นับจากต้นปีที่ผ่านมา เช่นเดียวกันกับราคาทองคำที่พุ่งสูงทะลุ 1,800 ดอลลาร์สหรัฐ/ออนซ์ และยังคงเพิ่มสูงขึ้นอย่างต่อเนื่อง
การแห่ซื้อโลหะมีค่ามาจากความกังวลของนักลงทุนที่หวาดกลัวว่า เศรษฐกิจโลกจะเข้าสู่ภาวะไม่แน่นอนในการฟื้นตัวทางเศรษฐกิจ ขณะที่เงินดอลลาร์สหรัฐที่อ่อนค่าลงก็ทำให้นักลงทุนสามารถซื้อทองคำและแร่เงินได้ถูกลงด้วย
ทั้งนี้ ความต้องการแร่เงินราว 50% จากความต้องการทั้งหมดมาจากภาคอุตสาหกรรม เนื่องจากแร่เงินเป็นองค์ประกอบสำคัญในการผลิตยานพาหนะไฟฟ้า และในปัจจุบันความต้องการพลังงานทดแทนที่เพิ่มสูงขึ้น ก็เป็นส่วนหนึ่งที่ทำให้ราคาแร่เงินเพิ่มสูงขึ้นเช่นกัน
ที่มา : https://www.prachachat.net/world-news/news-496799
แท็ก:
แชร์บทความ: